.td_uid_2_6190c37bba6e5_rand.td-a-rec-img{text-align:left}.td_uid_2_6190c37bba6e5_rand.td-a-rec-img img{margin:0 auto 0 0} Il-problema tad-droga fil-gżejjer Maltin saret komuni, Jesmond jirrakkonta kif meta ibnu kellu seba' snin, wara li wasal mill-iskola sabu mitluf minn sensih, qalalu l-labra minn idu u mar itiha lil nanntu. Jesmond jispjega li mhux l-ewwel darba li raqad fuq bank il-Ħamrun flimkien ma' ibnu li kien għadu tarbija għax ma kellux fejn jistkenn. Huwa jemmen li l-ġenituri jridu jkunu mudelli tajba għal uliedhom u jispjega li huwa ma kienx hekk għaż-żewġ uliedu li spiċċaw jieħdu d-droga wkoll. Oivin wieħed minn ulied Jesmond jgħid li huwa beda jieħu d-droga għax ried hu mhux għax kien jara lil missieru u jinsisti li hemm żgħażagħ li trabbew f'familji tajba u xorta għandhom il-vizzju tad-droga. Madankollu Jesmond jinsisti li l-eżempju jkaxkkar u spjega li huwa għandu prova ta' dan għax it-tfal li għandu mit-tieni relazzjoni ma għandhomx problema ta-droga għax huwa kien mudell tajjeb għalihom. Snin ilu Jesmond iddeċieda li jagħmel il-programm ta' riabilitazzjoni tal-Caritas biex jindirizza l-problema tad-droga. Illum Jesmond mhux biss ilu meħlus minn dan il-vizzju iżda jaħdem mal-Caritas biex jgħin persuni oħra jirbħu dan il-vizzju. Iż-żewġt itfal ta' Jesmond għamlu l-programm tal-Caritas ukoll u llum ilhom numru ta' snin clean. F'12pm bdiet il-maratona ta' din l-entità tal-Knisja u s'issa inġabru iktar minn €50,000. It-tema ta' din il-maratona hija "Bil-qalb kollha" u hija trasmessa fuq l-istazzjonijiet kollha u l-mezzi soċjali, inkluż Newsbook.com.mt . Tibda l-maratona tal-Caritas – tibqa' sejra sa nofsillejl Marica Cassar il-producer tal-maratona spjegat li l-bieb ta' Caritas Malta huwa miftuħ mhux biss għal dawk li għandhom il-vizzju tad-droga iżda għal dawk kollha li huma għaddejjin minn xi saram fil-ħajja. L-għajnuna li toffi Caritas Malta hija bla ħlas. Cassar spjegat li l-Caritas ma taħdimx biss ma' dawk li għandhom problema tad-droga iżda tgħin lill-familji tagħhom kif ukoll liż-żgħażagħ biex ma jibdewx jieħdu d-droga. Hija saħqet li għandhom bżonn l-għajnuna ta' kulħadd f'din il-maratona. .td_uid_3_6190c37bbb172_rand.td-a-rec-img{text-align:left}.td_uid_3_6190c37bbb172_rand.td-a-rec-img img{margin:0 auto 0 0}